Aga see keppidega kõvasti surumine päädis loomulikult sellega, et k6ps ühe kepi pooleks surus umbes raja viiendal kilomeetril, enne kiiremat laskumist Hobustemäe poole. Niisiis suusatas k6ps ühe kepiga starti tagasi, sealt jooksis Otepää Hawaii Express-i poodi ja ostis uued suusakepid ning seejärel jooksis taas suusastaadionile ja startis  uuesti. Uute keppidega oli tore sõita küll (need said natuke õigema pikkusega) aga sõbrad olid juba liiga kaugel ees ning k6psul polnud mõtet enam Paluni sõita -- sõbrad oleks pidanud teda seal siis päris kaua ootama, et jälle kõik koos autoga Otepääle tagasi sõita. Seega otsustas k6ps hoopis Otepää-kandis püsida, sõitis veel paar korda Hobustemäeni ja tagasi ning tegi väikese tiiru Tehvandil mingil kaugemale ulatuval ringil, kus ta aga eriti kaugele ei jõudnud sest sõbrad hakkasid juba tagasi jõudma.